Contract de servicii

 Nr. .................. / ..........................

1. În temeiul Legii nr. 98/2016 privind achiziţiile publice, s-a încheiat prezentul contract de prestare de servicii,anexa 2

Între

**Directia de Sanatate Publica Dambovita**, cu sediul in Targoviste, str. Tudor Vladimirescu, nr. 15 - 19, jud. Dambovita, cod fiscal 4207123, avand contul nr. RO41 TREZ 2712 3660 12OX XXXX deschis la Trezoreria Targoviste, reprezentata prin dl. dr. Sorin Stoica in calitate de Director Executiv, în calitate de Achizitor

Şi

SC ............................................. SRL cu sediul in ............................., str. ........................., nr. .................................................., telefon/fax ........................., înregistrată la Registrul Comerţului cu nr. .............................., cod fiscal RO ..............................., cont nr. ..................................., reprezentată prin ............................................, reprezentant legal, în calitate de Prestator, pe de altă parte.

**2. Definiţii**

2.1 - În prezentul contract următorii termeni vor fi interpretaţi astfel:

a. contract - prezentul contract şi toate anexele sale;

b. achizitor şi prestator - părţile contractante, aşa cum sunt acestea numite în prezentul contract;

c. preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. servicii - activităţile a căror prestare face obiectul contractului;

e. forţa majoră - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f. zi - zi calendaristică; an - 365 de zile.

**3. Interpretare**

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2 - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

***Clauze obligatorii***

**4. Obiectul principal al contractului**

4.1 - Prestatorul se obligă să presteze Servicii de pază si protecție (cod CPV 79713000-5), anexa 2,pentru obiectivul cu sediul în Targoviste, str. Tudor Vladimirescu, nr. 15-19, jud. Dambovita, cod în perioada 01.03.2022-31.08.2022 în conformitate cu obligaţiile asumate prin prezentul contract.

4.2 - Achizitorul se obligă să plătească preţul convenit în prezentul contract pentru serviciile prestate.

**5. Preţul contractului**

5.1 - Preţul convenit pentru îndeplinirea contractului, plătibil prestatorului de către achizitor, este de .......................... lei, la care se adaugă .................... lei TVA-ul (19%), adica un total de ...................... lei, conform ofertei negociate. Serviciile vor avea caracter de regularitate (se vor presta şi factura lunar).

**6. Durata contractului**

6.1 – Termenul contractului este de 6 luni, începând cu data atribuirii.

6.2 - Prezentul contract încetează să producă efecte la data încetării obligaţiilor dintre părti.

**7. Executarea contractului**

7.1 - Executarea contractului începe la data de .........................

**8. Documentele contractului**

8.1 - Documentele contractului sunt:

- caiet sarcini

- oferta financiara

- oferta tehnica

**9. Obligaţiile principale ale prestatorului**

9.1 - Prestatorul se obligă să presteze serviciile la standardele şi performanţele impuse de normativele tehnice şi legislaţia în domeniu.

9.2 - Prestatorul se obligă să despăgubească achizitorul împotriva oricăror:

- pagube produse ca urmare a prestării necorespunzătoare a serviciului și nerespectarea consemnelor postului. Evaluarea pagubelor se va face de către prestator și beneficiar prin reprezentații lor legali;

- pagube produse personalului D.S.P. si apararea integritatii tuturor bunurilor si valorilor aflate in interiorul obiectivului, inclusiv a salariatilor;

- pagube materiale şi să despăgubească beneficiarul pentru bunurile sustrase, dacă din cercetările efectuate de o comisie mixtă prestator - beneficiar sau de către organele de urmărire penală se va dovedi vinovăţia agenţilor de pază; plata prejudiciului se va face de către prestator, în baza procesului-verbal; încheiat de către Comisia mixtă, semnat de reprezentanţii ambelor părţi sau pe bază de titlu executoriu

**10. Obligaţiile principale ale achizitorului**

10.1 - Achizitorul se obligă să recepţioneze, potrivit clauzei 15, serviciile prestate în termenul convenit.

10.2 - Achizitorul se obligă să plătească preţul către prestator în conformitate cu prevederile art. 6 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante. Factura se va emite pentru servicii prestate şi certificate de achizitor până la acea dată.

**11. Sancţiuni pentru neîndeplinirea culpabilă a obligaţiilor**

11.1 - În cazul în care beneficiarul, din vina sa exclusivă, nu onorează facturile în termenul prevăzut de lege, atunci prestatorul are dreptul de a solicita penalităţi stabilite conform prevederilor art. 20 din Legea nr. 72 / 2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

11.2 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul de drept reziliat şi de a pretinde plata de daune-interese.

11.3 - Beneficiarul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă nu isi indeplineste conditiile contractuale. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**12. Alte responsabilităţi ale prestatorului**

12.1 - (1) Prestatorul are obligaţia de a executa serviciile prevăzute în contract cu profesionalism şi promptitudine.

(2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

12.2 - Prestatorul este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**13. Alte responsabilităţi ale beneficiarului**

 13.1 (1)- Beneficiarul se obligă să pună la dispoziţia prestatorului toate informaţiile aflate în posesia sa sau disponibile la terţi şi facilităţile necesare acestuia pentru îndeplinirea contractului.

(2) - Să comunice cu prestatorul numai prin şeful de proiect, şefii de proiect de specialitate sau, după caz, prin alte persoane autorizate prin semnătură de aceştia.

(3) - Să asigure obţinerea în timp util a aprobărilor şi avizelor ce cad în sarcina sa, conform legislaţiei în vigoare.

(4) - Să intervină prompt, la sesizarea prestatorului, pentru rezolvarea problemelor de competenţa sa legate de situaţiile neprevăzute care pot apare în derularea contractului.

**14. Recepţie şi verificări**

 14.1 - Beneficiarul are dreptul de a verifica modul de prestare a serviciilor pentru a stabili conformitatea lor cu prevederile din caietul de sarcini, notificând în acest sens prestatorului identitatea reprezentanţilor săi împuterniciţi pentru acest scop.

14.2 – Nicio factura nu va fi ordonantata la plata, fara a avea anexata o descriere clara si detaliata a serviciilor executate in luna resepctiva si de un proces verbal de receptie lunara, pentru fiecare prestatie executata.

**15. Începere, finalizare, întârzieri, sistare**

 15.1 - Prestatorul are obligaţia de a începe prestarea serviciilor în termen de o zi de la efectuarea comenzii de catre BENEFICIAR.

* 1. - Serviciile prestate în baza contractului vor fi terminate conform prevederilor art.6.1.

**16.Modificarea preţului contractului**

Pretul contractului se poate ajusta pe toata durata contractului în baza art. 221 alin. (1) lit. c) din Legea nr. 98/2016, **circumstanţe pe care o autoritate contractantă care acţionează cu diligenţă nu ar fi putut să le prevadă sau modificari legislative.**

 **17. Amendamente**

 Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, care nu au putut fi prevăzute la data încheierii contractului.

 **18. Subcontractanţi**

 Prestatorul este pe deplin răspunzător faţă de achizitor de **modul în care îndeplineşte contractul.**

**19. Cesiunea**

 19.1. - Prestatorul poate transmite, total sau parţial, prin acte juridice, creanţele născute din prezentul contract numai cu acordul prealabil, exprimat în scris, al beneficiarului.

19.2. – Prestatorul nu poate transmite, total sau parţial, obligaţiile ce îi revin în temeiul prezentului contract.

19.3. - Încălcarea prevederilor alin. (1) şi (2) dă dreptul beneficiarului la aplicarea pactului comisoriu de gradul II, reglementat de art. 1553 alin.(2) teza finală din Legea nr.287/2009 privind Codul Civil, contractul desfiinţându-se de plin drept, fără punere în întârziere, fără acţiune în justiţie şi fără nicio altă formalitate prealabilă.

**20. Forţa majoră**

 20.1 - Forţa majoră este constatată de o autoritate competentă în raport cu natura evenimentului.

 20.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

 20.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

 20.4 - Partea contractantă care invocă forţa majoră are obligaţia de a notifica în termen de 5 zile de la apariţie celeilalte părţi, în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

 20.5 - Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

**21. Soluţionarea litigiilor**

 21.1 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

 21.2 - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

**22. Limba care guvernează contractul**

 22.1 - Limba care guvernează contractul este limba română.

**23. Comunicări**

 23.1 - (1) Orice comunicare dintre părţi, referitoare la îndeplinirea prezentului contract, trebuie să fie transmisă în scris.

 (2) Orice document scris trebuie înregistrat atât în momentul transmiterii, cât şi în momentul primirii.

 Caietul de sarcini si oferta face parte integranta din contract.

 23.2 - Comunicările între părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

**24. Legea aplicabilă contractului**

 24.1 - Contractul va fi interpretat conform legilor din România.

 Părţile au înţeles să încheie astăzi, ..............................., prezentul contract în 2 (doua) exemplare, din care unul la prestator şi două la achizitor.

 Beneficiar, Prestator,

 DSP Dambovita SC....................................... SRL

 Director Executiv,

 ptr. Director Exec. Adj. Economic,

 ec. Valeriu Voicu

 CFPP,

 ec. Anca David

 Consilier juridic,

 Adrian Ungureanu

 Achizitii Publice

Cons. Stefancu Nicoleta Carmen